cyanic-selkie/wikianc huggingface dataset:
קיצור תולדות הזמן
בספר יש ניסיון להסביר לקורא הלא מקצועי מושגים בתחום המפץ הגדול, חורים שחורים, תיאורית המיתרים ועוד. למרות זאת, הספר עדיין לא קל להבנה לקורא הפשוט. כעבור שנים יצא לספר "מדריך ידידותי" שמנסה להסביר את הספר, ובנוסף מכיל מידע ביוגרפי על הוקינג וסביבתו הקרובה.
בספר מובא בין היתר בהרחבה נושא החורים השחורים, אחד מתחומי המחקר של הוקינג, בו הוא מביא את תגליתו שחורים שחורים יכולים גם להתנדף, בניגוד למה שסברו עד אז, שתהליך קריסתו של חור שחור הוא תהליך בלתי הפיך.
לפי הוקינג, רק ביקומים הדומים לשלנו יוכלו בריות תבונתיות להתפתח ולשאול מדוע היקום הוא כפי שאנו רואים אותו (מה שקרוי החוק האנתרופי). התשובה כפי שמובאת בספר: אילו היה יקום שונה, לא היינו קיימים. בספר יש ניסיון לעמוד על התעלומות הגדולות של מעמדנו במרחב תוך התבססות על תגליותיהם של גלילאו גליליי, אייזק ניוטון ואלברט איינשטיין וכן הוא מביא את תיאור המאמץ של המדענים לדורותיהם לגבש תאוריה אחת שלמה על היקום.
בפרק "איחוד הפיזיקה", מנסה הוקינג לדון בנושא בניית "תאוריה מאוחדת מלאה של כל המצוי ביקום" (התאוריה של הכול), אך הוא טוען כי אחד המכשולים ליצור תאוריה שלמה כזאת היא הקושי באיחוד מכניקת הקוונטים עם תורת היחסות – שתי תאוריות שלכאורה סותרות זו את זו, על אף השימוש המעשי בשתיהן. למרות הקשיים, הוקינג מאמין שבעתיד תימצא ה"משוואה" שתסביר את כל היקום ומה שבתוכו.
קרל סייגן, בהקדמתו ל"קיצור תולדות הזמן", כתב:
בשנת 1991 יצא סרט בעל שם זהה בבימויו של ארול מוריס, כשהוקינג עצמו משחק בו את התפקיד הראשי. הסרט בעיקר עוסק בחיי הוקינג, ופחות בתאוריות המדעיות של הספר.
ארנסט אוגוסט, דוכס בראונשווייג
ארנסט אוגוסט כריסטיאן גאורג, דוכס בראונשווייג (בגרמנית: Ernst August Christian Georg, von Hanover; 17 בנובמבר 1887 – 30 בינואר 1953) היה נכדם של גאורג החמישי, מלך הנובר וכריסטיאן התשיעי, מלך דנמרק, ודוכס בראונשווייג בין השנים 1913–1918.
ראשית חייו
אביו של ארנסט אוגוסט - ארנסט אוגוסט, נסיך הכתר של הנובר היה הראשון בתור לרשת את תואר דוכס בראונשווייג לאחר בן דודו הרחוק, וילהלם השמיני, דוכס בראונשווייג. ב-1879, כאשר התברר כי וילהלם ילך לעולמו מבלי להותיר אחריו צאצאים, הקים הפרלמנט של בראונשווייג מועצת עוצרים שתנהל את הדוכסות עם מותו של וילהלם. המועצה הייתה אמורה למנות עוצר במקרה בו ארנסט אוגוסט, נסיך הכתר של הנובר לא יהיה מסוגל לקבל על עצמו את תואר הדוכס. לאחר מותו של וילהלם ב-1884, הכריז ארנסט אוגוסט, נסיך הכתר של הנובר, על עצמו כדוכס בראונשווייג. עם זאת, מאחר שהוא המשיך לטעון לכתר ממלכת הנובר, הכריז הרייכסראט (Reichsrat) הגרמני שהכתרתו של ארנסט אוגוסט, נסיך הכתר של הנובר כדוכס בראונשווייג תפגע בשלום האימפריה. עקב לחץ פרוסי, התעלמה מועצת העוצרים של הדוכסות מטענתו של ארנסט אוגוסט ומינתה את הנסיך אלברכט מפרוסיה כעוצר הדוכסות.
המשא ומתן בין ארנסט אוגוסט, נסיך הכתר של הנובר, לבין ממשלת גרמניה המשיך כמעט שלושה עשורים ולא הניב תוצאות. במהלך תקופה זו מת הנסיך אלברכט ובמקומו מונה כעוצר הדוכס יוהאן אלברכט ממקלנבורג.
דוכס בראונשווייג
ב-1912 ביקר ארנסט אוגוסט בברלין כדי להודות לקיסר על המחווה שגילה בכך ששלח את שני בניו הגדולים וילהלם, נסיך הכתר של גרמניה ואייתל פרידריך, נסיך פרוסיה להלווייתו של אחיו גאורג וילהלם, נסיך הנובר. במהלך ביקורו פגש בוויקטוריה לואיזה, נסיכת פרוסיה, בתו של וילהלם השני, קיסר גרמניה והשניים התאהבו. אולם הנישואים התעכבו בשל סכסוך פוליטי בין בית הוהנצולרן לבית הנובר, ששורשיו נעוצים עוד במלחמת אוסטריה–פרוסיה, שבסופה סיפחה ממלכת פרוסיה את ממלכת הנובר כעונש על כך שתמכה באוסטריה. לבסוף הוצעה פשרה ארנסט אוגוסט יהפוך לשליט דוכסות בראונשווייג במקום הנובר. הפשרה מצאה חן בעיני הקיסר ויורש העצר ששאפו לסיים את הקרע בין שני הבתים.
החתונה התקיימה ב-24 במאי 1913 בברלין ונערכה בפאר רב. הוזמנו אליה כל אנשי האצולה מגרמניה אך גם מרוסיה ובריטניה. עיתון הטיימס תיאר את החתונה כ"רומיאו ויוליה עם סוף טוב יותר". במהלך נישואיהם הביאו השניים חמישה ילדים.
מותו
ב-30 בינואר 1953 מת ארנסט אוגוסט בביתו שבהנובר, והוא בן 66 שנים, ובנו ארנסט אוגוסט הרביעי, נסיך הנובר ירש את תאריו.
יחסי אורוגוואי–רוסיה
יחסי אורוגוואי–רוסיה הם יחסי החוץ הבילטרליים בין הרפובליקה המזרחית של אורוגוואי ובין הפדרציה הרוסית.
היסטוריה
עיקר שיתוף הפעולה בין המדינות עוסק בנושא האנרגיה הגרעינית. שגריר רוסיה באמריקה הלטינית אמר: "מדינותינו יכולות לקיים שיתופי פעולה בתחום האנרגיה הגרעינית, אף על פי שהחקיקה של אורוגוואי אוסרת על שימוש באנרגיה גרעינית. "הדיפלומט אמר כי גורמים באורוגוואי גילו עניין בתחנת כוח גרעינית מחזורית, כאשר מצגת הפרויקט התקיימה בשגרירות רוסיה לאחרונה. הכור הראשון יהיה בעל נפח של 70 מגוואט חשמל וכ-300 מגה וואט חשמל תרמי. עלות הכור הראשון מוערכת בכ-400 מיליון דולר, אך בהמשך יכולה להיות מופחתת ל-240 מיליון דולר.
בשנת 2009 מלאו 150 שנה ליחסים הדיפלומטיים בין המדינות.
פרינס פילדר
פרינס סמיין פילדר (באנגלית: Prince Semien Fielder, נולד 9 במאי 1984) הוא שחקן בייסבול אמריקאי לשעבר ששיחק בליגת ה-MLB בתפקיד הבסיס הראשון. פילדר הוא בנו של שחקן הבייסבול ססיל פילדר. פרינס החל את הקריירה בליגה בקבוצת מילווקי ברוארס מהליגה הלאומית, בה שיחק משנת 2005 ל-2011. פילדר נבחר לשחק במשחקי האולסטאר 4 פעמים, שלוש מתוכן בקבוצת הליגה הלאומית ופעם אחת בקבוצת הליגה האמריקאית. פרינס הוא השחקן ה-26 שנכנס למועדון חובטי 500 הום ראנס של ליגת ה-MLB. פילדר ואביו הם האב והבן היחידים שהייתה להם עונת 50 הום ראנס.
אמתית'אל מחמוד
ביוגרפיה
מחמוד נולדה בח'רטום שבסודן וכשהייתה בת שנתיים עברה עם הוריה לתימן ומשם לפילדלפיה, ארצות הברית.
פרינס פילדר
ילדות
כאשר אביו שיחק בשביל קבוצת הדטרויט טייגרס (בה משחק כיום) נהג פילדר להצטרף לאביו לאימוני חבטות, בו נראה כישרונו המיוחד של פילדר. אגדה רווחת אומרת שפרינס חבט הום ראן ליציע העליון של טייגר סטדיום בגיל 12. פרינס אכן חבט הום ראן בטייגר סטדיום, אך החבטה לא הייתה רחוקה מאוד.
אמתית'אל מחמוד
ביוגרפיה
כשהייתה בת שבע חזרו היא ומשפחתה לסודן לביקור ארוך בשל הפעילות האקטיביסטית של הוריה, במסגרתו השתתפו הוריה במחאות שהחלו במדינה כנגד מלחמת האזרחים הסודאנית השנייה והשלטון הצבאי במדינה של הגנרל עומר אל-בשיר. בביקור זה, מעידה מחמוד, היא החלה להבין את חשיבותו של החינוך כזכות יסוד אנושית, ועד כמה המצב הפוליטי המורכב בסודן השפיע על חינוכה בפרט ועל חייה בכלל.
פרינס פילדר
2005
לאחר שנבחר בדראפט 2002 על ידי הברוארס, נקרא פילדר למייג'ור ליג במהלך המשחקים עם האמריקן ליג, בהם שיחק כחובט הייעודי (החובט הייעודי אינו קיים בנשיונל ליג, שם המגיש חייב לחבוט במקום החובט הייעודי), אך הוחזר למיינור ליג ברגע שהמשחקים נגמרו. הוא נקרא מחדש ב-17 באוגוסט, וסיים את העונה עם הברוארס כשחקן ספסל, השחקן השישי הכי צעיר בליגה.
אמתית'אל מחמוד
ביוגרפיה
מחמוד גדלה והתחנכה בפילדלפיה, שם סיימה את לימודי בית הספר התיכון בהצטיינות וזכתה במלגה שכיסתה ארבע שנות לימודים בכל אוניברסיטה שתבחר, בעקבות כישוריה וציוניה הגבוהים. היא החלה ללמוד באוניברסיטת ייל בשנת 2012 וסיימה את לימודי הביולוגיה המולקולרית והאנתרופולוגיה בשנת 2016.
פרינס פילדר
2006
לאחר שמשרת הבסיס הראשון התפנתה, פילדר נהיה המתחיל בבסיס הראשון, ונחשב כפייבוריט לזכות ברוקי השנה (השחקן הטירון של העונה). העונה התחילה באופן רע לפילדר, בעודו לא מצליח לחבוט אף חבטה בתשע עמידות עם המחבט (0–9 עם 7 סטרייקאאוטים), אך בעמידה (At-Bat) השנים עשר קיבל פילדר חבטה מוצלחת, שהכניסה את הנקודה המנצחת לסוויפ של הסדרה הפותחת נגד הפיטסבורג פיירטס. למרות הבעיות בהן נתקל, הפך לרוקי החודש של אפריל, והחל לחבוט באופן משופר מאז. ביום האם ב-14 במאי היה פילדר אחד מחמישים החובטים להשתמש במחבט ורוד לתמיכה בעמותת סרטן השד. עם ההום ראן ה-18 שלו, שבר פילדר את שיא הברוארס להום ראנס בשביל רוקי. את העונה סיים עם מספר ההום ראנס הגבוה ביותר לרוקי, 28, אך היה האחרון בהגנת האזור המכשיל בקרב בסיס ראשון.
2007
בניגוד לעונה הקודמת, התחיל פילדר את העונה באופן מצוין, ואף עבר שני MVP כדי להרוויח מקום פותח בבסיס ראשון במשחק האולסטאר (אלברט פוהולס, ריאן הוורד). ב-13 באוגוסט היה פילדר תמונת הכותרת לראשונה על מגזין ESPN. בספטמבר שבר את שיא הברוארס להום ראנס בעודו חובט את ה-46 שלו, מצטרף לאביו בשיא ההום ראנס לקבוצה. פילדר קיווה להיות שווה לאביו גם במספר ההום ראנס (51 ב-1990) אך סיים עם 50, בעודו הופך לשחקן הצעיר בהיסטוריה לחבוט 50 הום ראנס בעונה. את העונה סיים ראשון בהום ראנס (50), שלישי בחבטות שהכניסו נקודות (RBI, 119) וחבטות אקסטרה בסיסים (87), רביעי בפעמים על בסיס (354) ובפגיעות מזריקות (14) ותשיעי בהליכות (90). למרות זאת הוביל את הליגה בטעויות לבסיס ראשון (14). כן זכה בסילבר סלאגר, הנק אארון וה-MVP של הברוארס.
אמתית'אל מחמוד
שירה ופואטרי סלאם
במהלך לימודיה באוניברסיטת ייל נחשפה מחמוד לז׳אנר הפואטרי סלאם (שירה מדוברת) והצטרפה לקבוצת פואטרי סלאם בקמפוס ביוזמת סטודנטים, ולאחר מכן לנבחרת הפואטרי סלאם הרשמית של ייל.
פרינס פילדר
2008
באותה השנה חתם פילדר על חוזה לשנה אחת, 670,000 $ בלבד. פילדר הראה לא פעם בפומבי את אכזבתו מהחוזה. ב-19 ביוני חבט את ההום-ראן-בתוך-הפארק השני בקריירה שלו, נגד הטורונטו בלו ג'ייז. ב-4 באוגוסט, במהלך משחק נגד הסינסינטי רדס הייתה לפילדר שיחה עם המגיש המתחיל של המשחק, מני פרה. השיחה התגלגלה לכך שפילדר נראה מכה את פרה והיה צריך להיות מאופק על ידי חמישה מעמיתיו לקבוצה לפני שהדבר יתגלגל לאלימות רבה יותר. ESPN דיווח שהשיחה יצאה מאכזבתו של פילדר מפרה שכן לאחר הוצא מהמשחק לא הלך חזרה לספסל לצפות בברוארס חובטים, אלא למועדון עצמו. לאחר שפילדר העיר זאת אמר פרה לפילדר לחזור להתעסק בהגנה מאשר בדברים שפלים, דבר שעורר את זעמו בפילדר. ב-23 בספטמבר חבט את הווק אוף הום ראן השני שלו נגד הפיטסבורג פיירטס כדי לשמור את הברוארס בתחרות עם הווילד קארד עם הניו יורק מטס. כמו כן נקרא פילדר שחקן השבוע לשבוע לפני כן. את העונה סיים עם ממוצע חבטות של .276, 34 הום ראנס, 102 RBI ו-84 הליכות. באותה העונה הגיעו הברוארס לראשונה לפלייאוף מאז 1982, בה הפסידו בסוויפ של 4 משחקים לפילדלפיה פיליז, בעוד פילדר חובט את ההום ראן היחיד של הסדרה, במשחק האחרון.
אמתית'אל מחמוד
שירה ופואטרי סלאם
בשנת 2013 היא שיחקה תפקיד של משוררת בסרט הקצר Haleema, המספר את סיפורה של אם סודנית אחת ושני ילדיה בחיפוש אחר מקום בטוח מפני מליציית הג'נג'וויד במסגרת רצח העם בדארפור.
פרינס פילדר
2009
בתחילת העונה הצליח פילדר לקבל את החוזה לו ציפה, חוזה לשנתיים תמורת 18 מיליון דולר. ב-15 ביוני חבט את הגרנד סלאם הראשון בקריירה שלו, נגד הקליבלנד אינדיאנס. פילדר היה אחד מארבעת שחקני הבסיס ראשון שהגיעו למשחק האולסטאר באותה השנה, יחד עם ריאן הוורד, אלברט פוהולס ואדריאן גונזלס. באותה השנה זכה בהום ראן דרבי בסנט לואיס. תחילה חבט עם מחבטו של ריקי וויקס, אך לאחר מכן החליף לאחד ממחבטיו של ריאן בראון שכן היה ארוך יותר ונוח יותר. הוא נצח את עמיתו נלסון כרוז בשישה הום ראנס, עם כלל של 23, השישי הכי הרבה בהיסטוריה, כאשר אחד מההום ראנס נחבט ל-503 רגל. ב-4 באוגוסט באינינג התשיעי עם שניים בחוץ, פגע המגיש גווילרמו מוטה של הלוס אנג'לס דודג'רס ברגלו של פילדר בכוונה תחילה, כהחזר על הפגיעה הלא מכוונת במני רמירז על ידי כריס סמית'. מוטה הוצא מהמשחק. לאחר שהדודג'רס ניצחו 4–17, הלך פילדר למועדון הדודג'רס להוציא את זעמו על מוטה. פילדר נעצר על ידי השומרים ושניהם נקנסו על ידי הנהלת הליגה. לפילדר היה ספטמבר טוב מאוד. כאשר שיחק נגד הסן פרנסיסקו ג'איינטס, חבט את הווק אוף הום ראן השני שלו נגד הג'איינטס. לאחר מכן, ב-19 בספטמבר קבע שיא חדש של RBI לשחקן ברוארס, עם 127, במהלך משחק נגד היוסטון אסטרוס. הוא סיים את העונה עם 141 RBI, עובר את שיא אביו של 133, ובתיקו עם ריאן הוורד. כמו כן סיים שני בהום ראנס עם 46. פילדר הפך לאחד משלושה שחקנים של הברוארס לסיים עם 100 RBI בשלוש עונות ברציפות.
אמתית'אל מחמוד
שירה ופואטרי סלאם
השיר שזיכה את מחמוד באליפות הפואטרי סלאם נקרא ״אמא״ (Mama) כמחווה לאמא שלה ששהתה בזמן התחרות בסודן, בעקבות מות סבתה של מחמוד שנפטרה ביום הראשון לאליפות. מחמוד כתבה את השיר בימים הראשונים של התחרות, והיא מדברת בו על נושאים הנוגעים ללב עשייתה, כמו היחס של המערב ליבשת אפריקה, היחס של גברים לנשים אפרו-אמריקאיות והלבשתן בדימויים אוריינטליסטים ותפקיד האם כמתווכת בין ילדיה שחווים מעבר תכוף בין מדינות לבין המדינות עצמן וההסתגלות המשפחתית בהן.
פרינס פילדר
2011
באותה השנה הסכים פילדר עם הברוארס לחוזה של שנה אחת, 15.5 מיליון דולר. פילדר היה ה-MVP של משחק האולסטאר לאחר שחבט הום ראן של שלוש נקודות. באותה העונה הפכו פילדר ועמיתו ריאן בראון לדואו שחובט לפחות 30 הום ראנס בפעם הרביעית, מצטרפים לשישה דואואים אחרים בהיסטוריה. בסיום העונה הפך פילדר לאחד מהברוארים היחידים שלרשותם ארבע עונות של 100 RBI, יחד עם בראון וסיסל קופר (אחד מהמובילים של הברוארס בשנתם המעטירה 1982 שהגיעו לוורלד סיריז, אמנם הפסידו בשבעה משחקים לסנט לואיס קרדינלס). במשחק נגד הפיטסבורג פיירטס, חבט פילדר 3-3 עם שלוש הום ראנס ו-5 RBI. פילדר סיים את העונה ראשון בהליכות מכוונות (32), שני בהום ראנס (38), בעודו חובט .299. אך לרעתו הוביל את הליגה עם טעויות לבסיס ראשון (15) ואחוז ההגנה היה הנמוך ביותר בקרב בסיס ראשון (990.).
אמתית'אל מחמוד
שירה ופואטרי סלאם
במהלך התחרות הקדישה מחמוד שיר אחר, ״ילד בחול״ (Boy in the Sand) לאלן כורדי, פליט בן שנתיים שתמונתו ללא רוח חיים לאחר שטבע במי הים התיכון הכתה גלים בעולם בשנת 2015.
פרינס פילדר
2012
לאחר הוורלד סיריס של 2011, שוחרר פילדר והפך לשחקן חופשי. ב-26 בינואר 2012 חתם חוזה לתשע שנים בשווי 214 מיליון דולר עם קבוצתדטרויט טייגרס בה שיחק אביו. ב-5 באפריל שיחק לראשונה במדי הטייגרס, ואף קיבל חבטה מוצלחת בעמידה הראשונה. ב-7 באפריל חבט פילדר את שתי ההום ראנס הראשונות שלו כטייגר, בניצחון 0–10 על הבוסטון רד סוקס. בעונתו הראשונה באמריקן ליג נבחר למתחיל במשחק האולסטאר, וכן השתתף בהום ראן דרבי בו חבט 28 וניצח אותו בתחרות קרובה מול חוזה באוטיסטה. כך הפך פילדר לשחקן השני בהיסטוריה שמנצח שני משחקי דרבי ולשחקן הראשון שמנצח את הדרבי משתי הליגות.
אמתית'אל מחמוד
שירה ופואטרי סלאם
בשנת 2018 התפרסם ספר השירה הראשון שלה, שנקרא ״Sisters' Entrance״.
פרינס פילדר
חיים אישיים
פילדר נשוי לשאנל פילדר איתה התחתן בעודו שיחק במיינור ליג. לזוג שני ילדים.
אמתית'אל מחמוד
שירה ופואטרי סלאם
בשנת 2020 מחמוד כתבה את השיר ״The Seven Stages of Grief During Coronavirus״ לכבוד יום הפליט שצוין תחת השפעות מגפת הקורונה.
פרינס פילדר
חיים אישיים
לפילדר קעקוע על צווארו, שאומר את שמו, פרינס (נסיך) בקוריאנית.
אמתית'אל מחמוד
אקטיביזם
בעקבות ילדותה בצל מלחמת האזרחים הסודנית השנייה וחוויותיה כפליטה, האקטיביזם של מחמוד מתמקד בפעילות לטובת ילדי פליטים ופליטים בוגרים, בעיקר מיבשת אפריקה אך לא רק. משבר הפליטים העולמי הוא נקודת ההתייחסות העיקרית שלה בכל הפעילות ההתנדבותית שהיא מעבירה.
פרינס פילדר
חיים אישיים
לפני עונת 2008 הפך פילדר לצמחוני. זה קרה לאחר שקרא ספר שנתנה לו אשתו. אך חייו של פילדר כצמחוני היו קצרים, שכן במסיבת עיתונאים בשנת 2012 אמר: "אני לא צמחוני. הייתי. למשהו כמו שלושה חודשים."
אמתית'אל מחמוד
אקטיביזם
מאז לימודיה בבית הספר התיכון, אקטיביזם היה חלק מרכזי בפעילותה של מחמוד, במיוחד סביב רצח העם המתמשך בדארפור וסוגיית הפליטים העולמית. בשנת 2015 היא נבחרה לרשימת ״מאה הנשים מעוררות ההשראה בעולם״ של הBBC והוזמנה בעקבות פעילותה החלוצית בקהילה המוסלמית האמריקאית לאירוע שולחן עגול שערך נשיא ארצות הברית ברק אובמה בעת ביקורו הראשון של נשיא מכהן במסגד אמריקאי בבולטימור, מרילנד.
תפקידה כשגרירה של רצון טוב של סוכנות הפליטים של האו״ם הביא אותה לפעילות והרצאות במחנות פליטים ברחבי אפריקה והמזרח התיכון, כמו גם לשימוש בשירה שלה להעלאת המודעות למצב הפליטים בעולם. בשנת 2016 כתבה את השיר ״Bird Watching on Lesvos Island״ לאחר סיור במחנה פליטים סורים ששרדו את המסע המסוכן מטורקיה ליוון בסירות רעועות.
השיר ״Head Over Heels״ נכתב בשנת 2017 על מנת לציין את הפליט המיליון שחצה את הגבול בין סודן לאוגנדה בעקבות מלחמות האזרחים החוזרות ונשנות באזור ומצבם הרעוע של נושאים פוליטיים במדינה, כמו זכויות אדם וביטחון אישי.
במסגרת שליחותה כשגרירה של רצון טוב של סוכנות הפליטים של האו״ם, עבדה מחמוד עם מגוון זוכי פרס נובל, כמו פעיל זכויות הילד קאילש סאטיארת'י, העיתונאית תוואכול כרמאן, ומספר זוכות וזוכי פרס נובל נוספים, כמו גם עם ארגונים לזכויות אדם בעלי שם עולמי ומגוון ממנהיגי העולם.
זואולוגיה
זוֹאוֹלוֹגְיָה (בעברית: תורת בעלי חיים) היא ענף במדעי החיים העוסק בחקר בַּעֲלֵי הַחַיִּים. מקור המילה ביוונית: זוֹאוֹן (ζώον) פירושו "חיה", לוגיה (λογία) פירושו "תורה". זואולוגים הם מדענים העוסקים בזואולוגיה.
הזואולוגיה חוקרת את מבנה גופם של בעלי חיים, את אורחות חייהם, דרכי גידולם והתרבותם ואת היחסים בינם לבין סביבת חייהם ובינם לבין בעלי חיים אחרים. הזואולוגיה, אם כן, משתמשת, או כוללת בתוכה, תחומים רבים אחרים בביולוגיה, כגון אנטומיה, פיזיולוגיה, אבולוציה ואקולוגיה.
התפתחות מדע הזואולוגיה
בעת העתיקה כבר נכתבה ספרות העוסקת בחקר בעלי חיים ומיונם, אך המיון התבסס על תצפיות בלתי-מדעיות. כך נמצאו חיבורים הודיים וסיניים העוסקים במיון בעלי חיים. גם בתורה יש חלוקה בין בהמות - בעלי חיים מבויתים, לבין חיות - בעלי חיים שאינם מבויתים. בתנ"ך ובדברי חז"ל יש ממוינים בעלי חיים לטמאים ולטהורים על פי סימנים פשוטים.
את המחקר הזואולוגי החשוב ביותר בעת העתיקה ערך אריסטו. ספרו "תולדות בעלי החיים" (Historia Animalium) עולה בהרבה על החיבורים שקדמו לו, שהם שטחיים ובלתי-ברורים ביחס אליו. אריסטו מזכיר בספרו כ-500 מינים שונים של בעלי-חיים, הכוללים תיאורים מדויקים ביותר. מן הספר משתמע שלצורך מחקרו, הוא ניתח כ-50 בעלי חיים. כאשר לא יכול היה ללמוד על מין כלשהו באופן ישיר, הוא שאב את ידיעותיו מרועים, ציידי חיות ועופות, רוקחים, ודייגים. אריסטו היה הראשון שניסה למיין את בעלי החיים, ושיטת המיון שלו נשארה בתוקף עד תקופתו של ליניאוס.
בימי הביניים עדיין הייתה תורתו של אריסטו מוכרת, אך סולפה, ונוספו לה טעויות שורשיות. בנושאי בעלי-חיים רבים שלטה האגדה ולא העובדות, והדמיון גבר על המציאות.
שינוי מחשבתי והתקדמות בכיוון הזואולוגיה המודרנית ניכר בימי הרנסאנס, בכתביהם של חוקרים כקונרד גסנר ואוליסה אלדרובנדי, בספריו של פייר בלון (תולדות הדגים, תולדות הציפורים, ועוד), וכן בכתבי לאונרדו דה וינצ'י. במאה ה-17 התרחשה המהפכה המדעית, שאחד מדמויות המפתח שלה היה רוברט הוק. הוא שיתף פעולה עם אנטוני ואן לוונהוק בפיתוח המיקרוסקופ. מיקרוסקופ זה איפשר להם לצפות ביצורים זעירים, ושניהם היו הראשונים שהצליחו לצפות בתאים. לקראת סוף המאה ה-17 היה הביולוג יאן סוואמרדם (מייסדה של האנטומיה המדויקת) הראשון שצפה באמצעות המיקרוסקופ ותיאר את הכדוריות האדומות. כמו כן נמנה עם ראשוני המדענים שהשתמשו במיקרוסקופ בנתיחות האנטומיות, ושיטותיו הטכניות נשארו בשימוש מאות בשנים. חוקר נוסף שתרם למהפך בגישות הזואולוגיות במאה זאת, היה הרופא והמשורר האיטלקי פרנצ'סקו רדי. הוא לא חשש משחיטת פרות קדושות והפריך כמה תאוריות שהתקבעו בדעת החוקרים, מאז התבססו על ידי אריסטו.
במאה ה-18, מתפתחת הזואולוגיה לכיוון חדש, אין עוד להסתמך על שמועות, אגדות או סברות שלא הוכחו. ההתקדמות המבוססת מעתה על גישות מחקריות שיטתיות, ועל תצפית אובייקטיבית מהירה יותר. בשנים מועטות, בעקבות ניסויים שביצעו, הגיעו המדענים שרל בונה, אברהם טרמבלה, לאדזרו ספלנצאני ואנטואן ראומיר לתוצאות רבות מכל מה שנעשה, במאות רבות של שנים לפניהם.
במאה ה-18, החלה פועלת שיטת מחקר חדשה של משלחות ימיות (ונהרות גדולים), אשר יצאו לחקור בעיקר את מקווי המים הגדולים בעולם והיוו את הבסיס למדע האוקיינוגרפיה. גילויים של ימים וארצות היה כרוך באיסוף דוגמיות מעולם החי והצומח. נוסעים כגון הצרפתי אמה בונפלאן שחקר את אגן האמזונאס העשיר בבעלי חיים, הגרמני-בלטי פביאן גוטליב שחקר את אזור הקוטב הדרומי, הבריטי ג'ורג' בס ממגלי מצר בס, הסקוטי ג'יימס ברוס שגילה את מקורות הנילוס הכחול, הביאו איתם אוצר בלום של חומר זואולוגי, שאיפשר לפתח את המחקר הזואולוגי בצורה מרשימה.
למעשה היוותה מאה זאת, בסיס ופריצת דרך, לשני נושאים חשובים למדע הזואולוגיה. פיתוח הטקסונומיה החל על ידי המדען השוודי, קרל פון לינה שההיררכיה שקבע, היא הבסיס של מדע זה, עד ימינו; ואילו מפעלו המונומנטלי של הרוזן בופון הוא הבסיס לתורת האבולוציה של דרווין.
במאות ה-18 וה-19 התפתח מאוד תחום ידיעת הטבע, שעיקרו איסוף פריטים ותיעוד עולם הטבע. שפע הממצאים שנאספו ותועדו תרמו רבות לזואולוגיה. במקביל התפתח ענף הפלאונטולוגיה - חקר בעלי החיים הפרהיסטוריים (המפורסמים ביותר הם הדינוזאורים) לפי המאובנים שהם הותירו. במקביל לחקירת הטבע הוקמו מוזיאוני טבע ואוספים פרטיים שהציגו את המגוון הביולוגי הרחב של בעלי חיים וחינכו את הציבור הרחב.
חקר הזואולוגיה בימינו
עם התפתחותם של כלים המאפשרים לראות ולחקור ברמה התאית והמולקולרית הסתעף המחקר הביולוגי מזואולוגיה ובוטניקה אל חקר מיקרואורגניזמים, ביולוגיה מולקולרית, ביוכימיה, ביוטכנולוגיה, הנדסה גנטית וביואינפורמטיקה. מול אלה מתמקדת הזואולוגיה כיום בשלושה תחומים: אבולוציה, אקולוגיה והתנהגות בעלי חיים. תחומים אלה עוסקים בחקר בעלי חיים החל מרמת הרקמה או איבר, דרך האורגניזם הבודד וכלה במינים, חברות ואקוסיסטמות, תוך שימוש בעקרונות האבולוציה כמנגנון בסיסי שמסביר את התפתחותו של עולם החי. במחקר ההתנהגות מושם דגש על פיענוח קווי הפעולה של בעלי החיים. כיום נעשה בזואולוגיה שימוש נרחב בשיטות השאולות מתחומי הגנטיקה והביולוגיה המולקולרית, הביולוגיה התאית, וכן בכלים כגון מדע הנתונים, סימולציות ממוחשבות ומודלים פיזיקליים שונים.
בנוסף, לנוכח משבר ההכחדה הגלובלי, צמחו בשנים האחרונות מתוך הזואולוגיה שני תחומים חדשים: שמירת הטבע והגנה על מגוון המינים; ורווחת בעלי החיים. הזואולוגיה, בהגדירה את הצרכים ואת אורח החיים ואת בתי הגידול של בעלי החיים, מפתחת פתרונות להצלת בעלי החיים ובתי הגידול שלהם מול צורכי האדם. כתוצאה מכך מתאפיין המחקר הזואולוגי בעושר גישות וכלי מחקר, ובחשיבות האקטואלית של נושאי המחקר לקיומן של מערכות אקולוגיות מתפקדות.
ענפי הזואולוגיה
הזואולוגיה נחלקת לעשרות תחומי משנה, רובם מוקדשים לקבוצות השונות של בעלי החיים. בין ענפיה ניתן להזכיר:
יש המשייכים לאן גם את האנתרופולוגיה, חקר האדם, אך לרוב זהו מדע חברתי ולא זואולוגי.
איורי בעלי חיים של הצייר אדולף מיליוט:
עבראש
עַבְרֹאשׁ (שם מדעי: Bucephala) הוא סוג של עוף ימיים ממשפחת הברווזיים.
ברווזים אלה בעלי ראש ירוק ומגודל - ומכאן שמם ("עָב רֹאשׁ"). הם חיים בחצי הכדור הצפוני בקרבה לים ולחופים ומצויים רוב זמנם במים. הם מסוגלים לשחות, לצלול וגם לעוף בעת הצורך. כמו רוב הברווזים הזכרים צבעוניים יותר מהנקבות.
ברווזים אלה מתרבים בלהקות גדולות ונודדים במים דרומה. תזונתם כוללת חסרי חוליות ימיים ועשבי ים.
תמרה טיילור
קורות חיים
טיילור נולדה וגדלה בטורונטו, קנדה, לאביה ווהן גרוז, מוזיקאי ממוצא ברבדי ולאמא דבורה ריד, ממוצא סקוטי שעבדה כמנהלת נכס. היא פרשה מלימודים עוד כשהייתה בתיכון והחלה לעסוק בדוגמנות. כאשר הבינה כי דוגמנות לא מתאימה עבורה, היא עברה ללוס אנג'לס והחלה לעסוק במשחק ולהופיע בפרסומות.
קריירה
ב-1999 היא הופיעה כחברה הטובה ביותר של האלי ברי בסרט introducing Dorothy Dandridge (אנ'), היא הופיעה בתפקידים קצרים במספר סדרות: NCIS, אבודים, CSI: מיאמי, שולחן לחמישה, דוסון קריק ועוד. בנוסף הופיעה בסרט משנת 2005 "יומנה של שחורה מטורפת" (אנ').
בשנים 2006–2017 השתתפה בסדרה בונז. היא הופיעה לראשונה בסדרה בונז בפרק הראשון של העונה השנייה, בדמותה של ד"ר קאמיל סרויאן. בתחילה הצטרפה לסדרה בתפקיד אורחת, כאשר הכוונה הייתה שדמותה תירצח, אך מכיוון שדמותה יצרה יחס מאוד חיובי אצל הצופים הוחלט להשאירה ולהעבירה לדמות קבועה, אותה מילאה בכל העונות עד סיום הסדרה. בסדרה היא משתמש פתולוגית, מנהלת מחלקת הזיהוי הפלילי במכון הג'פרסוניאן. ד"ר סרויאן הייתה הפתולגית הראשית בעיר ניו יורק. בהתחלה, מתגלים חילוקי דעות באשר לשיטות עבודתן בינה לבין ד"ר ברנן. ד"ר סארויאן ניהלה מערכת יחסים רומנטית עם בות' לפני הצטרפותה למכון הג'פרסוניאן ויחסים קצרים במהלך התוכנית. אימצה בעונה הרביעית בת בגיל ההתבגרות, מישל, בגלל מערכת היחסים הקודמות שלה עם אביה של מישל שנרצח. החל מהעונה השמינית היא מנהלת מערכת יחסים עם אריסטו וזירי והשניים מתארסים בעונה האחת עשרה ולבסוף מתחתנים.
בשנת 2018 הופיעה בסדרה של נטפליקס "פחמן משודרג".
בשנת 2020 הופיעה בעונתה השביעית והאחרונה של הסדרה סוכני S.H.I.E.L.D בדמותה של סיביל.
בשנת 2020 הופיעה בסדרת הטלוויזיה של נטפליקס משפחת אוקטובר בדמותה של דלריס אלן, ציידת על טבעית שהיא חלק מארגון סודי המכונה "פרסידיו".
בשנת 2021 הופיעה בשתי עונות של הספין אוף של הסדרה חוק וסדר, חוק וסדר: פשע מאורגן, בדמותה של אנג'לה וויטלי, פרופסור למתמטיקה באוניברסיטת קולומביה וגרושתו של החשוד ברצח ריצ'רד וויטלי (דילן מקדרמוט). בסדרה יש לה ילד בכור בשם רפאל שנרצח, ועוד שני ילדים מריצרד וויטלי אשר מעורבים בעסקיו המפוקפקים. היא מפתחת קשרים רומנטיים עם אליוט סטייבלר (כריסטופר מלוני). בסוף העונה השנייה היא מתאבדת בתאונה, כאשר הגרוש שלה נמצא עימה ברכב, ורק גופתה נמצאת.
חיים אישיים
טיילור היא קרובת משפחה (מנישואין) של השחקנית נב קמפבל, איתה גם הופיעה בשולחן לחמישה. היא התחתנה עם עורך הדין מייק קולי בשנת 2007 והשניים התגרשו ב־2012, לזוג לא היו ילדים.
חנקני הקסדה
חנקני הקסדה (שם מדעי: Prionopidae) היא משפחה של ציפורי שיר הקרובות לחנקניים ובעבר שויכה אליה. במשפחה סוג יחיד - חנקן הקסדה (Prionops) ובו 8 מינים.
משפחה קטנה זו סווגה רק בזמן האחרון ולפני כן היא שויכה למשפחות דבלולי עיניים, מלקונוטוסים, חנקני הקוקייה (Campephagidae) וחנקני העצים (Tephrodornithidae). היא נחשבת לקרובה למשפחת הוונגיים ממדגסקר וכן לחנקנים האמיתיים.
אלו עופות חברתיים הנעים בקבוצות רעשניות ולעיתים מקימים מושבות רבייה. הם מקננים בשיחים ועצים, והקנים מוסתרים בהם. התטולה היא 2–4 ביצים.
פיאג'ו וספה סילורו
פיאג'ו וספה סילורו (באיטלקית: Piaggio Vespa Siluro) היה אב טיפוס של קטנוע שובר שיאים מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצר בשנת 1951 כדי לשבור את שיא המהירות עבור וספות בקטגוריה של 125 סמ"ק.
לאחר מלחמת העולם השנייה שבירת שיאי מהירות היו דרך להשיג השפעת פרסומת רחבה. יצרנית הרכב אינוצ'נטי הייתה הראשונה שהחלה לנסות לשבור שיאי מהירויות, ופיאג'ו ניסתה ללכת בעקבותיה. הווספה "פיאג'ו וספה סילורו" תוכננה ונבנתה כדי ליצור אינטרס פרסומי חזק על המוצר החדש של פיאג'יו מאותן שנים: המותג וספה. היריבה הטכנולוגית והמסחרית עליה ניתן היה להתגבר הייתה "למברטה" מקבוצת "אינוצ'נטי", שכבר לפני פברואר 1951 שברה 13 שיאים מהירים שהושגו במסלול האיטלקי רומא-אוסטיה ו-36 רשומות במסלול המרוצים של העיר הצרפתית מונטלהרי.
מאפיינים
שני אב טיפוס נבנו כדי להתגבר על שיא המהירות בקילומטר המשוגר. האב-טיפוס ששימש להקלטה שונה מהדגם הראשון בגלל נוכחותו של ספוילר קדמי קטן וחצי-עיגול ונוכחות שתי צריכות אוויר קטנות אחוריות.
מנהלי הפרויקט קורדינו ד'אסקניו, וויטוריו קסיני האחראי ניצלו עבור חלק המנוע את הטכנולוגיה של מנוע הבוכנות המנוגדות בהתאם לתוכנית של מנועי המטוסים של "ג'ונקר ג'ומו 205"  עם בוכנות הפוכות וגל ארכובה מחובר לשרשרת הילוכים. סוג זה של מנוע בתחום האופנוע פותח בעבר רק על ידי חברת המכוניות והאופנועים הגרמנית "DKW" בדגם אופנוע שיוצר לפני מלחמת העולם השנייה: "DKW KS-1".
בתוכנית ההנדסית של המנוע היו שני גלגלים ארוכים המחוברים על ידי שתי תיבות הילוכים ושני מאיידים נפרדים. המנוע נבנה בברזל יצוק בקירור נוזלי והוצב רדיאטור משמאל למנוע עם כניסת אוויר באותו הצד. באב-טיפוס ראשון של המנוע, סיפק קירור אוויר, אך לטמפרטורות הגבוהות שפותחו על ידי מנוע מסוג זה, העדיף פתרון של קירור נוזלי.
המנוע הונע על ידי שני מאיידים מתוצרת "Dell'Orto" דגם "Dell'Orto SSI 23", שתוכננו באופן מכוון ל-"פיאג'ו וספה סילורו", אחד לכל תא הארכובה.
נעשה שימוש בתערובת שמן-בנזין עם חומר סיכה 12% מתוצרת אקסון מוביל.
המתלים היו קפיצי סליל מלפנים ומאחור עם מיסב גומי ובולמי זעזועים. צמיגי פירלי גודל 3.00x10 נבדקו בקפדנות לצורך אב-הטיפוס. ללוח המחוונים היה רק טכומטר שעולה מ-10 על 1,000 סל"ד.
האופנוען נאלץ לנהוג בדגם כשהוא כרוע ברך בתוך מושב הנהיגה הצר, אליו הורכבו שתי דלתות שנסגרו והשלימו את פתיחת הרכב.
למסגרת הדגם הייתה קורה מרכזית, עם גוף אלומיניום אווירודינאמי ועוטף מאוד, מאחור נבנה סנפיר מייצב רוחבי עם טביעת רגל מלבנית שהשתרעה מעבר לגלגל האחורי.
מקדימה היה ספוילר קטן וחצי- עיגול מול השמשה הקדמית, מאחור נבנו שני פתחי אוורור, אחת לקירור הבלם האחורי מצד ימין ואחת גדולה יותר משמאל לקירור רדיאטור המים.
בת-דור באר שבע
בת דור באר שבע (נקרא גם: המרכז העירוני לאומנות המחול בת דור בבאר שבע על שם לארי וליליאן גודמן) נחשב לאחד מבתי הספר הגדולים והמקצועיים בישראל להוראת אומנות המחול. המרכז נוסד בשנת 1973. בבית הספר מלמדים מורים שהוכשרו להוראת המחול על סוגיו השונים וקיבלו הכרה מה-R.A.D - The Royal Academy of Dance.
תוכנית הלימודים בבית הספר מבוססת על הסילבוס של האקדמיה המלכותית למחול (The Royal Academia Of Dance)  ארגון חינוכי כלל עולמי. גוף זה מקיים בחינות במחול קלאסי על פי סטנדרטים גבוהים ביותר ואחראי על פיתוח מקצועי מתמשך של המורים המאוגדים בעמותה זו.
מסלול הלימודים בבית הספר מיועד לילדים, לנוער ולמבוגרים וכולל בלט קלאסי, מחול מודרני, מחול ג'אז, סדנאות רפרטואר, פילאטיס, שיעורי מוזיקה, תולדות המחול ומסלול לרקדנים מקצועיים.
בוגרי בית הספר השתלבו בלהקות הבלט המלכותי של לונדון, מטרופוליטן אופרה בניו יורק, בלט שטוטגרט , בלט מונטה קרלו צרפת, בלט גטבורג שוודיה, בלט ציריך , בת-שבע, הבלט הישראלי , להקת המחול הקיבוצית ולהקת המחול קמע.
במהלך חופשת הקיץ, מתקיים בבת דור קורס קיץ המיועד לתלמידי מחול. הקורס הוא קורס משותף של בת דור באר שבע והמועדון Dance Community Club. הקורס מתקיים בבת דור בבאר שבע, ונערכות בו מגוון פעילויות: סדנאות וכיתות אמן, מופעים של כוריאוגרפים נבחרים בישראל, אירועים חברתיים והרצאה בנושא פציעות מחול.
אודות בית הספר
בת-דור באר שבע נוסד בשנת 1973 בעקבות יוזמה של עליזה וולף בשיתוף עם בת-דור תל אביב, עיריית באר שבע ומשרד החינוך והתרבות במסגרתו פעל מינהל התרבות. בשנת 1975 עבר בית הספר לבניין ברחוב יד ושם. ב-1977 נערכו לראשונה מבחנים לחטיבה הצעירה של האקדמיה המלכותית למחול וב-1982 נערכו לראשונה מבחנים לחטיבה הבוגרת ברמה של Elementary של האקדמיה המלכותית למחול. בשנת 1985 נערכו לראשונה בארץ מבחנים של האקדמיה המלכותית למחול בחטיבה המקצועית לבנים. בתקופה זו למדו כ-25 בנים בגילאים שונים.
בשנת 1993 תלמיד בית הספר, שמעון קליכמן, זכה במדליית כסף לגילאי 18 בתחרות בינלאומית למחול ע"ש Genee בלונדון והוא התלמיד הראשון והיחיד בישראל שזכה למדליה בתחרות זאת.
בשנת 1995 הוקמה הנהלה עצמאית לבת-דור באר שבע ובית הספר נרשם כעמותה עצמאית. ב-1997 מונתה דניאלה שפירא לנהל את בית הספר.
בשנת 2002 עבר בית הספר למשכנו החדש ברחוב השלום 13, באר שבע. תמיר גינץ ודניאלה שפירא הקימו את להקת המחול קמע, המורכבת ברובה מבוגרי בית הספר.
בשנת 2003 זכה בית הספר ב"פרס באר שבע למצוינות" בתחום אומנות הבמה של אגף הצעירים ברשות רוביק דנילוביץ'.
בשנת 2006 הוקם מסלול לרקדנים מקצועיים.
בשנת 2014 מונתה מרב צימנד למנכ"ל העמותה ועומדת בראש המוסד הכולל את בית הספר למחול ולהקת המחול קמע. גלי רונן, בוגרת ומורה בבית הספר, מונתה למנהלת בית הספר וב-2015 מונה אור אבוהב, בוגר ומורה בבית הספר, למנהל בית הספר.
נצומי הושי
נצומי הושי (ביפנית: 星奈津美; נולדה ב-21 באוגוסט 1990) היא שחיינית יפנית, היא אלופת העולם (קאזאן 2015) ובעלת מדליית ארד אולימפית (לונדון 2012) במשחה ל-200 מטר פרפר.
ביוגרפיה
הושי נולדה בסאיטאמה. היא למדה מדעי הספורט באוניברסיטת ואסדה שבטוקיו.
2008
באולימפיאדת בייג'ינג (2008) סיימה הושי במקום עשירי במשחה ל-200 מטר פרפר בתוצאה של 2:07.93 דקות. בשלב המוקדמות היא קבעה תוצאה של 2:07.02 דקות ועלתה מהמקום השישי לשלב חצי הגמר.
2009
באליפות העולם שנערכה בשאנגחאי סין בשנת 2011 סיימה הושי במקום רביעי במשחה ל-200 מטר פרפר בשיא יפן חדש של 2:05.91 דקות, מאית השנייה איטי ממדליית ארד.
מדליית ארד אולימפית
באולימפיאדת לונדון (2012) זכתה הושי במדליית ארד במשחה ל-200 מטר פרפר בתוצאה של 2:05.48 דקות, אחרי ליויאנג ג'יאו מסין שקבעה שיא אולימפי חדש של (2:04.06 דקות) ומיריה בלמונטה מספרד (2:05.25 דקות). נוסף לכך, היא סיימה במקום 23 במשחה ל-100 מטר פרפר בתוצאה של 59.06 שניות.
2013
באליפות העולם שנערכה בברצלונה ספרד בשנת 2013 סיימה הושי במקום רביעי במשחה ל-200 מטר פרפר בתוצאה של 2:06.09 דקות.
2014
באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה הושי במדליית כסף במשחה ל-200 מטר פרפר בתוצאה של 2:06.68 דקות, אחרי קמיל אדמס (2:06.61 דקות) ולפני קייטי מקלפלין (2:07.08 דקות), שתיהן מארצות הברית.
אלופת עולם
באליפות העולם שנערכה בקאזאן רוסיה בשנת 2015 זכתה הושי במדליית זהב במשחה ל-200 מטר פרפר בתוצאה של 2:05.56 דקות, לפני קמיל אדמס (2:06.40 דקות) וג'אנג יופיי מסין (2:06.51 דקות). נוסף לכך, היא סיימה במקום 14 במשחה ל-100 מטר פרפר בתוצאה של 58.45 שניות.
רפי וישניצר
רפי וישניצר (16 במאי 1945 – 18 בדצמבר 2016) היה ד"ר לרפואה פנימית ופנאומולוג. היה אתלט ומאמן ישראלי, אלוף ישראל בריצת 1500 מטר, בריצת 3000 מטר מכשולים ובריצת 10000 מטר (1971) ושיאן ישראל בריצת 1000 מטר.
ביוגרפיה
וישניצר נולד ברחובות, גדל במושב אביגדור והיה חבר קיבוץ קבוצת שילר. הוא למד בבית הספר תיכון האזורי בבאר טוביה. הוא היווה כוח מניע ודוגמה לאחיו הצעיר יובל שהיה אלוף ושיאן ישראל בריצות למרחקים בינוניים וארוכים, במשך שנים רבות. מאמנו היה איליה בר זאב. התחרויות ביניהם, בעיקר בריצות השדה יצרו התעניינות מרובה בענף. הוא שרת בנח"ל מוצנח.
1962
באליפות ישראל שנערכה במכון וינגייט בסוף יוני 1962 זכה וישניצר במדליית כסף בריצת 800 מטר בתוצאה של 2:01.7 דקות, אחרי עמוס גלעד שהגן על תוארו (2:00.6 דקות) ולפני קלמן יוסטמן (2:02.5 דקות). נוסף לכך, הוא סיים במקום רביעי בריצת 1500 מטר בתוצאה של 4:12.4 דקות.
1965
בתחרות האתלטיקה של המכביה השביעית שנערכו ב-1965 סיים וישניצר במקום שישי בריצת 1500 מטר בשיא אישי חדש של 3:59.4 דקות ובכך היה לישראלי השני אחרי יאיר פנטילט שירד מגבול הארבע דקות.
ב-1966 החל וישניצר ללמוד רפואה בסיינה שבאיטליה. בתחילת יוני 1967, כשבוע לפני פרוץ מלחמת ששת הימים עזב את לימודיו וחזר לישראל. לאחר המלחמה נישא לבתיה. לאחר שלוש שנות למודים באיטליה הוא שב לישראל להמשך לימודיו.
1970
באליפות ישראל שנערכה ביולי 1970 זכה וישניצר במדליית ארד בריצת 800 מטר בתוצאה של 1:55.4 דקות, אחרי אחיו יובל (1:52.8 דקות) ואילן שזיפי מהפועל חיפה (1:54.8 דקות).
אלוף ישראל
באליפות ישראל שנערכה במכון וינגייט ביולי 1971 הוא זכה בשתי מדליות, זהב וכסף. מדליית זהב, בריצת 1500 מטר בתוצאה של 3:55.1 דקות, לפני נתנאל פנטילט ממכבי תל אביב (3:56.0 דקות) ודוד לאוגומר מהפועל עמק חפר (3:57.7 דקות). מדליית כסף, בריצת 800 מטר בתוצאה של 1:53.8 דקות, אחרי אילן שזיפי (1:53.7 דקות) ולפני נתנאל פנטילט (1:54.5 דקות). נוסף לכך, הוא זכה באליפות ישראל בריצת 3000 מטר מכשולים ובריצת 10000 מטר.
1972
בתחרות שנערכה בלונדון, בריטניה במרץ 1972 סיים וישניצר במקום רביעי בריצת 3000 מטר בשיא אישי חדש של 8:28.8 דקות. בתחרות שנערכה בפורמייה, ב-11 במאי אותה שנה הוא זכה במדליית ארד בריצת 1500 מטר בשיא אישי חדש של 3:48.4 דקות, התוצאה השנייה בטיבה של אתלט ישראלי באותה העת, אחרי השיא הישראלי של אחיו יובל (3:43.3 דקות). חודש וחצי לאחר מכן, בתחרות שנערכה בלובן, פולין ב-21 ביוני הוא סיים במקום שביעי בריצת 1500 מטר בשיא אישי חדש של 1:51.9 דקות, התוצאה השלישית בטיבה של אתלט ישראלי באותה העת.
באליפות ישראל שנערכה באצטדיון רמת גן ביולי 1972 הוא זכה בשתי מלדיותף זהב וכסף. מדליית זהב בריצת 800 מטר בתוצאה של 1:52.8 דקות, לפני נתנאל פנטילט (1:53.7 דקות) ומדליית כסף בריצת 1500 מטר בתוצאה של 3:49.6 דקות, אחרי יובל וישניצר (3:45.9 דקות) ולפני אורי לאוגומר מהפועל עמק חפר (3:52.0 דקות).
1974
באליפות ישראל שנערכה ביולי 1974 זכה וישניצר בשתי מדליות, כסף וארד. מדליית כסף בריצת 1500 מטר בתוצאה של 	3:55.2 דקות, אחרי אחיו יובל (3.51.1 דקות) ולפני יאיר קרני מהפועל עמק חפר (3:55.7 דקות) ומדליית ארד בריצת 5000 מטר בתוצאה של 15:42.6 דקות, אחרי אחיו יובל (14:48.8 דקות) וציון חצרוני מהפועל תל אביב (14:53.0 דקות). נוסף לכך, הוא סיים במקום רביעי בריצת 800 מטר בתוצאה של 1:55.2 דקות.
קריירה כמאמן
בין האתלטים שאימן היו אלופים ושיאני ישראל: דב קרמר, אסף בימרו, דסטאו סוונך, מארו טפרי, ימר גטהון, מלקאם ג'מבר, גלעד רותם, עומר אלמוג, צבי דאובר.
קריירה כרופא
וישניצר למד רפואה באיטליה ועבד במרכז רפואי קפלן במכון הריאות והיה אחראי על פיזיולוגיה של המאמץ ומרפאת ספורט.
משפחה
היה נשוי לבתיה וישניצר ולהם שלוש בנות (תמר, נורית ואיילת) ובן. בנו, אבנר וישניצר, הוא פרופסור בחוג להיסטוריה של המזרח התיכון ואפריקה באוניברסיטת תל אביב.
מרגון
מרגון (שם מדעי: Mergus) הוא סוג של עוף מימיים ממשפחת הברווזיים.
מיני המרגון הם ברווזים בינוניים בעלי מקור ארוך ומשונן, העוזר להם בציד דגים ורכיכות מימיים. הם קרובים למינים מרגון כיפה ומרגון גמד הדומים להם, אך שייכים לסוגים נפרדים.
זכרי המרגון בעלי ראשים מקושטים ולעומתם הנקבות חומות עם מקור אדום. המרגונים נפוצים בחופים ואגמים בעיקר בחצי הכדור הצפוני והם יודעים לצלול טוב.
נינו שורטר
נינו שורטר (ברומאנש: Nino Schurter; נולד ב-13 במאי 1986) הוא רוכב אופני הרים שווייצרי הרוכב (נכון ל-2023) עבור קבוצת סקוט אודלו (Scott-Odlo) השווייצרית. האלוף האולימפי (ריו דה ז'ניירו 2016), סגן אלוף אולימפי (לונדון 2012) ובעל מדליית ארד אולימפית (בייג'ינג 2008). 10 פעמים אלוף העולם בקרוס קאונטרי (2009, 2012, 2013, 2015, 2016, 2017, 2018, 2019, 2021 ו-2022), 8 פעמים מנצח סבב הגביע העולמי (2010, 2012, 2013, 2015, 2017, 2018, 2019 ו-2022), אלוף המשחקים האירופיים (קאזאן 2015), אלוף אירופה (2020) ו-5 פעמים אלוף שווייץ (2010, 2012, 2013 ,2014 ו-2015).
שורטר נולד בטרנסנאוס, כפר קטן, דובר רומאנש, בקנטון גראובינדן. בגיל 7 ניצח בתחרות אופניים מקומית ומאז הוא מתאמן ומתחרה בתחום.
אליפויות עולם בקטגוריות ג'וניורס ועד גיל 23
ב-2003 זכה שורטר במדליית הכסף באליפות העולם שנערכה בלוגאנו שבשווייץ בקטגוריית הג'וניורס (עד גיל 18). ב-2004 הוא ניצח באליפות העולם שנערכה בלה ז'ה (Les Gets) שבצרפת, עדיין בקטגוריית הג'וניורס. כמו כן, היה שותף לזכיית נבחרת שווייץ במדליית הכסף במרוץ השליחים. ב-2005, בשנתו הראשונה בקטגוריית הגיל עד 23, זכה במדליית הארד באליפות העולם שנערכה בליביניו שבאיטליה. ב-2006, בהיותו בן 20 בלבד, ניצח באליפות העולם שנערכה ברוטורואה (Rotorua) שבניו זילנד בקטגוריית הגיל עד 23. כמו כן, היה שותף לזכיית נבחרת השליחים השווייצרית במדליית הזהב. באליפות העולם שנערכה בפורט ויליאם שבסקוטלנד ב-2007, זכה שורטר במדליית הכסף בקטגוריית עד גיל 23 (אחרי יאקוב פוגלסן מדנמרק) והיה שותף לזכיית הנבחרת השווייצרית במדליית הזהב במרוץ השליחים.
בשנותיו בג'וניורס ובעד גיל 23, ניצח שורטר 4 פעמים באליפות אירופה באופני הרים: ב-2004 בג'וניורס וב-2006, 2007 ו-2008 בקטגוריית עד גיל 23.
קריירה מ-2008
למרות גילו הצעיר, החל שורטר להתחרות בסבב הגביע העולמי כבר מראשית הסבב ב-2008. בעקבות דירוגיו הגבוהים במרוצים, נכלל שורטר בסגל הנבחרת השווייצרית (הנחשבת כמדינה החזקה ביותר בעולם בספורט זה) לאולימפיאדת בייג'ינג (2008). הוא הצדיק את הכללתו בסגל לאחר שזכה במדליית הארד האולימפית אחרי המנצח, ז'וליין אבסלון וז'אן-כריסטוף פרו (שניהם מצרפת).
ב-2008, שנתו האחרונה בקטגוריית הגיל עד 23, ניצח שוב באליפות העולם שנערכה בואל די סול שבאיטליה והיה שותף למדליית כסף במרוץ השליחים.
כבר בשנתו הראשונה בבוגרים ניצח שורטר באליפות העולם של 2009 שנערכה בקנברה שבאוסטרליה לאחר שניצח את האלוף האולימפי, ז'וליין אבסלון, במאוץ אל קו הסיום לאחר דו-קרב צמוד בין שני הרוכבים לאורך חלק גדול מהמרוץ. בכך הפך למנצח הצעיר ביותר בהיסטוריה של אליפות העולם בקרוס קאונטרי לגברים.
ב-2010 ניצח שורטר בשני מרוצים מתוך ששת מרוצי סבב הגביע העולמי וניצח בסבב כולו כשהקדים את ז'וליין אבסלון ואת ירוסלב קולהווי. באליפות העולם שנערכה במון סן-אן (Mont Sainte-Anne) שבקנדה סיים רביעי.
בסבב הגביע העולמי של 2011 ניצח שורטר במרוץ הראשון שבסבב, אולם הרוכב הבולט בשנה זו, הצ'כי ירוסלב קולהווי, ניצח ב-5 מתוך 7 המרוצים שבסבב וזכה בניצחון הכללי. שורטר, שסיים ארבעה מהמרוצים במקום השני, סיים במקום השני בדרוג הכללי והקדים את ז'וליין אבסלון שסיים שלישי. באליפות העולם, שנערכה בשמפרי (Champéry) שבשווייץ, סיים שני אחרי ירוסלב קולהווי ולפני ז'וליין אבסלון.
ב-2012 ניצח שורטר ב-4 מרוצים מתוך שבעת מרוצי הסבב וניצח בסבב כולו כשהקדים את ברי סטנדר וירוסלב קולהווי. לאולימפיאדת לונדון (2012) הגיע כאחד המועמדים המובילים לניצחון במרוץ ואכן, מתחילת המרוץ ועד סופו היה בין שלושת הרוכבים שהובילו את המרוץ אך נכנע במאוץ אל קו הסיום לירוסלב קולהווי וזכה במדליית הכסף. כחודש לאחר מכן, ניצח שורטר באליפות העולם שנערכה באוסטריה כשהקדים שני רוכבים שווייצריים נוספים: האחים לוקאס פליקינגר (מקום שני) ומתיאס פליקינגר (מקום שלישי).
ב-2013 ניצח שורטר באליפות העולם שנערכה בפיטרמריצבורג (Pietermaritzburg) שבדרום אפריקה. באותה שנה הוא ניצח בסבב הגביע העולמי לאחר שניצח בשלושה מתוך ששת מרוצי הסבב. כמו כן, ניצח ב-2013 באליפות שווייץ. ב-2014 ניסה שורטר בתחילת העונה לרכוב בדבוקה המקצוענית של אופני הכביש ורכב בשורות הקבוצה האוסטרלית, "אוריקה-גרינאדג'". מאפריל 2014 ניהל שורטר ברוב המרוצים החשובים של אופני ההרים מאבקים מול ז'וליין אבסלון ושניהם בלטו כרמה אחת מעל שאר המתחרים. במרוצי סבב הגביע העולמי הם חלקו את כל הניצחונות ב-7 מרוצי הסבב; ארבעה ניצחונות לשורטר ושלושה לאבסלון. למרות זאת, ניצח אבסלון בסבב בזכות מיקומים משופרים שלו במרוצים בהם לא ניצח ושורטר סיים שני.
ב-2015 המשיך שורטר בשליטתו בענף. הוא ניצח בפעם הרביעית בסבב הגביע העולמי כשניצח גם ב-3 מרוצים מתוך ששת מרוצי הסבב, ובשלושה האחרים סיים במקום השני. בדרוג הכללי הוא הקדים בסיום את יריבו הבולט, ז'וליין אבסלון. הוא ניצח בפעם הרביעית באליפות העולם שנערכה באנדורה וגם כאן הקדים את אבסלון. כמו כן, הוא ניצח במשחקים האירופיים שנערכו לראשונה בבאקו, אזרבייג'ן.
ב-2016 ניצח שורטר באליפות העולם, שנערכה בנובו מסטו שבצ'כיה, כשהקדים את ירוסלב קולהווי מצ'כיה ואת ז'וליין אבסלון. בסבב הגביע העולמי ניצח שורטר בשלושה מרוצים מתוך ששת מרוצי הסבב תוך שהוא מפגין בחלקם עליונות על יריבו אבסלון. אולם, אבסלון ניצח אף הוא בשלושה מרוצים וניצח בדרוג הכללי (שורטר סיים שני) בזכות מקומות שני ושלישי שהשיג בכל שאר המרוצים. באולימפיאדת ריו דה ז'ניירו ניצח שורטר בצורה ברורה וזכה במדליית הזהב, לאחר שהקדים את קולהווי ואת קרלוס קולומה מספרד.
באוגוסט 2017 השלים שורטר הישג חסר תקדים, כשניצח בכל ששת מרוצי סבב הגביע העולמי של עונת 2017. כשבועיים לאחר סיום הסבב ניצח באליפות העולם שנערכה בקיירנס שבאוסטרליה.
ב-2018 ניצח שורטר בפעם השישית בסבב הגביע העולמי לאחר שניצח בארבעה מתוך שבעת מרוצי הסבב. שבועיים לאחר מכן, ניצח באליפות העולם שנערכה בלנצרהיידה שבשווייץ, באזור בו נולד שורטר. הוא הקדים את האיטלקי גרהארד קרשבאומר ואת כוכב ענף הסייקלו-קרוס ההולנדי, מת'יו ואן דר פול. כמו כן, היה שורטר שותף לניצחונה של נבחרת השליחים השווייצרית במרוץ השליחים באליפות העולם.
ב-2019 ניצח שורטר בפעם השמינית באליפות העולם, שנערכה במון סנט אן בקנדה, כשניצל את היעדרו של יריבו הגדול בעונה זו, מת'יו ואן דר פול. זמן קצר לאחר מכן ניצח בפעם השביעית בסבב הגביע העולמי לאחר שניצח בשניים מתוך שבעת מרוצי הסבב.
לאחר שבשנת 2020 לא נערכו מרוצים בשל מגפת הקורונה, בעונת 2021 ניצח שורטר בפעם התשיעית באליפות העולם, כשהקדים במרוץ את בן ארצו מתיאס פליקינגר ואת הצרפתי ויקטור קורצקי. בסבב הגביע העולמי הוא סיים במקום הרביעי (המנצח - מתיאס פליקינגר) וללא אף ניצחון במרוץ.
ב-2022 הוא ניצח בפעם העשירית באליפות העולם, כשהקדים את הספרדי דוויד ואלרו סראנו ואת הצרפתי לוקה בראידו. הוא זכה באותה אליפות גם במדליית זהב כחלק מנבחרת שווייץ במרוץ השליחים. הוא ניצח בסבב הגביע העולמי בפעם השמינית. הוא ניצח במרוץ אחד בסבב והעלה את מאזנו ל-33 ניצחונות במרוצי סבב הגביע העולמי והישווה בכך את שיאו של ז'וליין אבסלון.
ב-2023, כשהוא בן 37, זכה במדליית הארד באליפות העולם, אחרי המנצח, תומאס פידקוק מבריטניה ואחרי סמואל גייז מניו זילנד.
סגנון
נחשב כ"רוכב ה-XC (קרוס קאנטרי) המושלם" במיוחד בולטת עליונותו בירידות.
פלדה
פלדה היא סגסוגת המורכבת ברובה מן המתכת ברזל, ומכילה ריכוז נמוך של האל-מתכת פחמן (0.04%-2.25%).
לעיתים מוסיפים לסגסוגת הפלדה יסודות אחרים, כמו צורן, מגנזיום, מנגן, כרום וניקל. בעזרת שינוי של שיעורי תוספות אלה, אפשר להפיק סגסוגות פלדה בעלות תכונות משופרות, כגון: קשיות, גמישות, עמידות בפני שיתוך (קורוזיה, חלודה) עמידות בפני חום, עיבוד שבבי קל ועוד. סוגיה השונים של הפלדה מצטיינים בחוזקה ובגמישות רבה.
כיוון שהפלדה מאופיינת בחוזק מתיחה גבוה, עמידות גבוהה כנגד התעייפות החומר, ומחיר זול - היא משמשת כרכיב עיקרי במוצרים רבים: מכוניות, גשרים, מסמרים, קפיצים, להבים של סכינים, כלי בישול, כלי עבודה, מחטים, בטון מזוין (בטון המחוזק מבפנים ברשת פלדה, בעל יכולות נשיאת עומס הגבוהה בהרבה מבטון רגיל, ומשמש גם במקלטים וממ"ד-ים) וכדומה.
לפלדה צפיפות יחסית של כ- 7.8 (טון למטר קוב), הולכה תרמית סבירה (10-20 W/MK), פלדות רגילות הן לרוב מגנטיות (אך לא תמיד) ורוב הפלב"מ-ים מאופיינים במגנטיות חלשה.
מבנה קריסטלוגרפי
לעומת זאת, בפלדה, עקב הוספת הסגסוגים השונים החומר מכיל מיקרומיבנה מורכב הכולל גרעינים ביניהם חומר בין-גרעיני - לרוב בעלי הרכב כימי שונה (הגרעין וגבולו אמנם מכילים את כל היסודות המסגסגים את הפלדה - אך בריכוזים שונים). תהליכים תרמיים כמו חימום וחיסום (קירור בקצב מסויים, לרוב מהיר) משפיעים על מורפולוגית הגרעינים (כגון - גודל, מיקרומבנה) ובכך בעלי השפעה רבה על תכונות החומר. לדוגמא - כדי להשיג בפלדת פחמן פאזת מרטנזית נדרש לקרר מהר מאוד, קירור איטי יוביל לפאזה יציבה אחרת בטמפ' חדר.
נהוג לתאר את הפאזה אליה הפלדה מתייצבת בדיאגרמה הנקראות:
TTT (Time Temperature Transformation), בהן ציר Y הוא הטמפ' וציר X הוא משך הקירור. תכונה זו מגבילה חלק מנתחי הפלדה לעובי מקסימאלי, שכן מעל עובי זה, לא ניתן לקרר מהר מספיק את פנים הפלדה כדי לקבל את הפאזה הרצוייה. מכיוון שהפאזה היא לרוב גדילה של גרעינים או היווצרות של גרעינים חדשים (שני תהליכים מתחרים בו זמנית), לעיתים הפלדה תכיל יותר מפאזה אחד.
תהליכים נוספים כמו הקשייה ו-זיקון משפיעים על מורפולוגיית במיקרו-מבנה של הפלדה ומאפשרים תכונות משופרות (לרוב שיפור החוזק).
אטימולוגיה
בתיאור התנ"כי של מפלת אשור בידי בבל, נמצא התיאור הספרותי הבא: . המשמעות המקראית הייתה כנראה לפיד (אותיות מתחלפות) שמבריקים באמצעותו את רכב הברזל. המילה חודשה במשמעות המודרנית מהמילה הערבית פולד, שמשמעותה עירוב ברזל עם פחמן.
היסטוריה
פלדה הופקה באמצעות תנורים אלפי שנים, אך בתפוצה רחבה ובאופן תעשייתי נעשה בה שימוש רק לאחר שתהליכי הייצור נעשו יעילים ומתוחכמים יותר בסביבות המאה ה-17, עם המצאת כבשני בטון ולאחר מכן כורי פלדה. עם המצאת תהליך בסמר במחצית המאה ה-19, החל עידן חדש של הפקת פלדה בייצור המוני. תהליך בסמר וייצור פלדה באמצעות תנורי כבשן פתוח שקדם לו העלו ושיפרו את איכות הפלדה. בעקבות פיתוחים אלו, הפלדה החליפה את יצקת הברזל.
שיפורים נוספים בתהליך הפקת הפלדה, החליפו פרוצדורות קודמות, הוזילו את מחיר ההפקה והעלו את איכות התוצר הסופי. היום, הפלדה היא אחת מהחומרים הנפוצים ביותר מעשה ידי אדם בעולם. 1.6 מיליארד טונות פלדה מיוצרים מדי שנה. קיימת תקינה מוכרת עולמית לנתחי פלדה שונים (ע"י מכוני תקנים - בעיקר ארה"ב גרמניה ויפן), התקינה מאפשרת לתכנן בקלות מוצרים הנדסיים שכן שלנתח פלדה העומד בתקן מסויים יש תכונות ידועות ומובטחות (חוזק, צפיפות, הרכב כימי, עמידות בקורוזיה וכד').
הפקה
הפלדה מופקת בתהליך טכנולוגי מסובך. ראשית, מוכנסים עפרת הברזל וצרף לתנור רם. התנור מתחמם עד 1,200–1,300 מעלות צלזיוס על ידי צרף ואוויר שנשאב לתוך התנור. בסוף התהליך נוצרים יצקת וסיגים (שלאקות). יצקת מורכבת מברזל ומעל 3% פחמן, אך הפלדה אמורה להכיל פחות מכך ולכן יש להקטין את כמות הפחמן בסגסוגת. למטרה זו משתמשים בתהליך בסמר, כבשן פתוח או כבשן חשמלי.
יסודות לסגסוג
הפלדות המסחריות מכילות מספר יסודות, בעלי השפעות שונות על תכונותיה של הפלדה, לדוגמא:
העלאת אחוז הפחמן בפלדה מגדילה את החוזק, הקשיות, ההתנגדות לחיתוך וכושר החיסום, על חשבון הגמישות (הגדלת הפריכות - שבר פתאומי במקום הימתחות כמו גומי) - לדוגמא: סכינים בעלי להב פלדה עם אחוז פחמן גבוה מאופיינים לרוב בשמירה על חדות לאורך זמן אך בעלי סיכון להישבר בנפילה מגובה משטח העבודה לרצפה.
תקנים מסחריים
התקן הוא רשימה מוסכמת בין היצרנים לצרכנים. נהוג להבחין בין התקן האמריקאי, האירופאי והישראלי. התקן הנפוץ הוא התקן האמריקאי.
תקן אמריקאי
התקן האמריקאי מורכב מ-4 ספרות ואות לפניהם:
לדוגמה:
תקן אירופאי
התקן האירופאי לקוח בעיקר מהתעשייה הגרמנית, הידוע בתור DIN. גם כאן, נפוצות שתי תצורות:
תיקון ישראלי קיים אך ורק ליציקת ברזל, נחושת וסגסוגות נחושת. האות מציינת ראשי תיבות של שם היסוד והמספרים את חוזק המשיכה בק"ג לממ"ר או לחלופין, את ההרכב באחוזים.
לדוגמה:
טיפול תרמי
נהוג לבצע טיפול תרמי בפלדות לצרכים שונים. הטיפול התרמי מיועד לשיפור תכונותיה על ידי שינוי במבנה הגבישי, מבלי לבצע שינויים בצורתה או בהרכבה הכימי.
נהוג להבחין בין כמה סוגים של טיפולים תרמיים:
דולגופולסקי
דולגופולסקי (ברוסית: Долгопольский) הוא שם משפחה.
Walk Like an Egyptian
Walk Like an Egyptian (בעברית: ללכת כמו מצרי) הוא סינגל שהוקלט של הלהקה האמריקאית הבאנגלס. השיר יצא בשנת 1986 כסינגל השלישי מתוך האלבום "Different Light". זה היה הסינגל הראשון של הלהקה, והוא הוכר על ידי RIAA כאלבום זהב, והפך לשיר מספר אחד בבילבורד משנת 1987.
הקלטה
ליאם שטרנברג, שכתב את השיר, הקליט גרסת הדגמה כבר בינואר 1984 עם הזמרת מרטי ג'ונס. הוא הציע את השיר לטוני בזיל, אשר דחתה אותו. לין לאביץ' הקליטה את הגרסה הראשונה של השיר, אך היא לא יצאה לאור, מאחר שהחליטה לקחת הפסקה ממוזיקה כדי לגדל את משפחתה. דייוויד קאהן היה המפיק של אלבום Different Light; הוא קיבל עותק של ההדגמה ואהב אותה, ובמיוחד את "האיכות הלא ידנית" של ג'ונס.
קאהן הציע את השיר ללהקת הבאנגלס, שהסכימו להקליט אותו. הוא נתן לכל אחד מחברי הקבוצה לשיר את המילים, כדי לקבוע מי תשיר כל שורה; וכך, ויקי פיטרסון, מייקל סטיל וסוזנה הופס שרו בגרסה הסופית כל אחת את השורה שלה בפתיחה, בהתאמה. עם זאת, קאהן לא אהב במיוחד את השירה של דבי פיטרסון, כך שהיא הפכה לקולות רקע. זה הכעיס אותה וגרם למתח בתוך הקבוצה. המצב החמיר בגלל השימוש במכונת תופים במקום התיפוף שלה, מה שהפחית עוד יותר את תפקידה בשיר. ניתן לראות אותה מנגנת בתוף מרים במהלך הופעתם משנת 1986.
קבלה
"Walk Like an Egyptian" יצא כסינגל השלישי מתוך האלבום "Different Light". השיר עלה לראשונה לבילבורד הוט 100 בספטמבר 1986. השיר הגיע לשיא כמספר שלוש במצעד הסינגלים הבריטי בנובמבר 1986 והגיע למקום הראשון בארצות הברית ב-20 בדצמבר. הוא נשאר בראש ההוט 100 במשך ארבעה שבועות עד לינואר 1987. השיר הוא השיר הראשון בביצוע להקת-נשים, המנגנות בעצמן, שהגיע לראש מצעד ה-Billboard. ההצלחה של השיר, יחד עם השיר - " Manic Monday " הביאו את אלבום Different Light למקום שני במצעד בילבורד 200 והפכו אותו לאלבום המצליח ביותר של הלהקה.
קליפ
הסרטון המוזיקלי של השיר "Walk Like an Egyptian" היה מועמד לפרס הווידאו הקבוצתי הטוב ביותר בטקס פרסי הווידאו של MTV לשנת 1987. הוא כולל קטעים מההופעה של להקת הבאנגלס, וגם סצנות של אנשים שרוקדים בתנוחות דומות לאלה המתוארים בתבליטי מצרים קדומים שהיוו השראה לכותב השירים ליאם שטרנברג. רוב האנשים הללו צולמו ברחובות העיר ניו יורק, אם כי נעשה שימוש באפקטים מיוחדים כדי לשנות תמונות של הנסיכה דיאנה, מנהיג לוב מועמר קדאפי, ופסל החירות רוקדים בצורה דומה. בסצנה פופולרית מהסרטון, הופס צולמה בקלוז-אפ, בו עיניה נעו מצד לצד, כשהן מביטות שמאלה וימינה. כשנשאלה על הסצנה בריאיון למגזין המקוון PlanetOut.com, הסבירה הופס כי היא למעשה התבוננה בחברי קהל בודדים במהלך צילומי הווידאו, שהתקיימה עם קהל חי. התבוננות ישירה בחברי קהל בודדים הייתה טכניקה בה השתמשה כדי להתגבר על פחד הבמה, והיא לא הייתה מודעת לכך שהמצלמה עשתה עליה "קלוז-אפ" בזמן שהיא עושה שימוש בטכניקה זו, תוך מעבר בין איש קהל אחד משמאלה ואחד מימינה.
הוצאה מחדש בשנת 1990
בשנת 1990 הוצא "Walk Like an Egyptian" כסינגל בבריטניה לקידום האלבום Greatest Hits של הבאנגלס. הוא הציג רמיקסים חדשים לשיר שנקרא Ozymandias Remix. השיר הגיע למקום 73 בבריטניה.